CELEX: 32019D1713
Language: el
Date: 2019-10-09 00:00:00
Title: Εκτελεστική απόφαση (ΕΕ) 2019/1713 της Επιτροπής της 9ης Οκτωβρίου 2019 για τον καθορισμό της μορφής των πληροφοριών που πρέπει να παρέχουν τα κράτη μέλη για τους σκοπούς της υποβολής εκθέσεων σχετικά με την εφαρμογή της οδηγίας (ΕΕ) 2015/2193 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό C(2019) 7133] (Κείμενο που παρουσιάζει ενδιαφέρον για τον ΕΟΧ)

11.10.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 260/65
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1713 ΤΗΣ ΕΠΙΤΡΟΠΗΣ
         της 9ης Οκτωβρίου 2019
         για τον καθορισμό της μορφής των πληροφοριών που πρέπει να παρέχουν τα κράτη μέλη για τους σκοπούς της υποβολής εκθέσεων σχετικά με την εφαρμογή της οδηγίας (ΕΕ) 2015/2193 του Ευρωπαϊκού Κοινοβουλίου και του Συμβουλίου
         [κοινοποιηθείσα υπό τον αριθμό C(2019) 7133]
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία (ΕΕ) 2015/2193 του Ευρωπαϊκού Κοινοβουλίου και του Συμβουλίου, της 25ης Νοεμβρίου 2015, για τον περιορισμό των εκπομπών ορισμένων ρύπων στην ατμόσφαιρα από μεσαίου μεγέθους μονάδες καύσης (1), και ιδίως το άρθρο 11 παράγραφος 2,
         Εκτιμώντας τα ακόλουθα:
         
                     (1)
                  
                  
                     Το άρθρο 11 παράγραφος 2 της οδηγίας (ΕΕ) 2015/2193 απαιτεί από τα κράτη μέλη να υποβάλουν στην Επιτροπή, έως την 1η Ιανουαρίου 2021, έκθεση εκτίμησης των ετήσιων εκπομπών μονοξειδίου του άνθρακα (CO) από μεσαίου μεγέθους μονάδες καύσης.
                  
               
                     (2)
                  
                  
                     Σύμφωνα με το άρθρο 11 παράγραφος 3 πρώτο εδάφιο της οδηγίας (ΕΕ) 2015/2193, η Επιτροπή θα πρέπει να θέσει στη διάθεση των κρατών μελών ένα ηλεκτρονικό εργαλείο υποβολής εκθέσεων για τους σκοπούς υποβολής εκθέσεων.
                  
               
                     (3)
                  
                  
                     Σύμφωνα με το άρθρο 11 παράγραφος 3 δεύτερο εδάφιο της οδηγίας (ΕΕ) 2015/2193, η Επιτροπή θα πρέπει να καθορίσει τους τεχνικούς μορφότυπους για την υποβολή εκθέσεων από την Επιτροπή με στόχο την απλούστευση και τον εξορθολογισμό των υποχρεώσεων υποβολής εκθέσεων για τα κράτη μέλη.
                  
               
                     (4)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί βάσει του άρθρου 75 παράγραφος 1 της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου (2), όπως αναφέρεται στο άρθρο 15 της οδηγίας (ΕΕ) 2015/2193.
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Για τους σκοπούς της υποβολής στην Επιτροπή εκτίμησης των συνολικών ετήσιων εκπομπών μονοξειδίου του άνθρακα (CO) σύμφωνα με το άρθρο 11 παράγραφος 2 της οδηγίας (ΕΕ) 2015/2193, τα κράτη μέλη χρησιμοποιούν το ερωτηματολόγιο που παρατίθεται στο παράρτημα της παρούσας απόφασης.
            Τα κράτη μέλη χρησιμοποιούν το εργαλείο ηλεκτρονικής υποβολής εκθέσεων που διατίθεται από την Επιτροπή σύμφωνα με το άρθρο 11 παράγραφος 3 πρώτο εδάφιο της οδηγίας (ΕΕ) 2015/2193 για την υποβολή των πληροφοριών που προβλέπονται στο παράρτημα της παρούσας απόφασης.
         
         
            Άρθρο 2
            Οι πληροφορίες που προβλέπονται στο παράρτημα της παρούσας απόφασης υποβάλλονται αρχικά για το έτος αναφοράς 2019, εκτός αν ορίζεται διαφορετικά στο εν λόγω παράρτημα.
            Οι πληροφορίες που παρατίθενται στο παράρτημα της παρούσας απόφασης υποβάλλονται το αργότερο έως την 1η Ιανουαρίου 2021.
         
         
            Η παρούσα απόφαση απευθύνεται στα κράτη μέλη.
            Βρυξέλλες, 9 Οκτωβρίου 2019.
            
               
                  Για την Επιτροπή
               
               Karmenu VELLA
               
                  Μέλος της Επιτροπής
               
            
         
         
            (1)  ΕΕ L 313 της 28.11.2015, σ. 1.
         
            (2)  Οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (ΕΕ L 334 της 17.12.2010, σ. 17).
      
      
         
            ΠΑΡΑΡΤΗΜΑ
            
               Πληροφορίες σχετικά με τις μεσαίου μεγέθους μονάδες καύσης που καλύπτονται από την οδηγία (ΕΕ) 2015/2193
            
            
               Σημείωση: Η υποχρέωση παροχής των απαιτούμενων πληροφοριών έως τον Ιανουάριο του 2021 είναι προγενέστερη της ανάγκης να λαμβάνουν έγκριση ή να εγγράφονται σε μητρώο οι υφιστάμενες μεσαίου μεγέθους μονάδες καύσης. Για τον λόγο αυτό, κατά τη σύνταξη της έκθεσης, τα κράτη μέλη θα πρέπει να βασίζονται σε δεδομένα που έχουν στη διάθεσή τους την περίοδο εκείνη. Στις περιπτώσεις που δεν έχουν στη στη διάθεσή τους κανένα στοιχείο, συντάσσουν την έκθεση χρησιμοποιώντας τις καλύτερες εκτιμήσεις τους. Για τους λόγους αυτούς, γίνεται διάκριση μεταξύ νέων και υφιστάμενων μονάδων καθώς και μονάδων ισχύος άνω των 20 MWth και μονάδων ισχύος μικρότερης των 20 MWth.
            
               ΜΕΡΟΣ 1
            
            
               Κατηγορίες μονάδων
            
            Ο πίνακας αυτός παρέχει τις κατηγορίες μονάδων που πρέπει να χρησιμοποιούνται για την παροχή των πληροφοριών που απαιτούνται στα σημεία 2 και 3 (1).
            
                        1.1 Νέες ή υφιστάμενες
                     
                     
                        Όπως ορίζονται στο άρθρο 3 παράγραφοι 6 και 7 της οδηγίας (EE) 2015/2193
                     
                  
                        1.2 Κατηγορίες δυναμικότητας (ονομαστική θερμική ισχύς) (2)
                        
                     
                     
                        
                                    —
                                 
                                 
                                    ίση ή μεγαλύτερη από 1 MWth και μικρότερη ή ίση με 5 MWth
                                 
                              
                                    —
                                 
                                 
                                    άνω των 5 MWth και μικρότερη ή ίση με 20 MWth
                                 
                              
                                    —
                                 
                                 
                                    άνω των 20 MWth
                                 
                              
                  
                        1.3 Είδη μονάδων
                     
                     
                        
                                    —
                                 
                                 
                                    με εξαίρεση τις μηχανές και τους αεριοστροβίλους
                                 
                              
                                    —
                                 
                                 
                                    μηχανές
                                 
                              
                                    —
                                 
                                 
                                    αεριοστρόβιλοι
                                 
                              
                  
                        1.4 Είδη καυσίμου
                     
                     
                        
                                    —
                                 
                                 
                                    στερεή βιομάζα
                                 
                              
                                    —
                                 
                                 
                                    άλλα στερεά καύσιμα
                                 
                              
                                    —
                                 
                                 
                                    πετρέλαιο εσωτερικής καύσης
                                 
                              
                                    —
                                 
                                 
                                    υγρά καύσιμα εκτός από πετρέλαιο εσωτερικής καύσης
                                 
                              
                                    —
                                 
                                 
                                    φυσικό αέριο
                                 
                              
                                    —
                                 
                                 
                                    αέρια καύσιμα εκτός του φυσικού αερίου
                                 
                              
                                    —
                                 
                                 
                                    μείγμα καυσίμου
                                 
                              
                  
               ΜΕΡΟΣ 2
            
            
               Μεταδεδομένα
            
            
                        2.1. Χώρα
                     
                     
                        Ταυτοποίηση της χώρας που υποβάλλει την έκθεση
                     
                  
                        2.2. Αρμόδια αρχή
                     
                     
                        Ταυτοποίηση της αρμόδιας αρχής που είναι υπεύθυνη για την έκθεση (τμήμα, διεύθυνση, αριθμός τηλεφώνου και διεύθυνση ηλεκτρονικού ταχυδρομείου)
                     
                  
                        2.3. Αριθμός μονάδων
                     
                     
                        Αριθμός μονάδων για κάθε κατηγορία μονάδων
                     
                  
                        2.4. Έτος αναφοράς
                     
                     
                        Ημερολογιακό έτος στο οποίο αναφέρεται η έκθεση (3)
                        
                     
                  
               ΜΕΡΟΣ 3
            
            
               Εκπομπές, εισροή ενέργειας και δυναμικότητα
            
            
                        3.1. Συγκεντρώσεις CO
                     
                     
                        Εκτιμώμενη μέση συγκέντρωση του μονοξειδίου του άνθρακα, εκφρασμένη σε mg/Nm3, στα επίπεδα οξυγόνου αναφοράς που χρησιμοποιείται για τις οριακές τιμές εκπομπών του ρυθμιζόμενου ρύπου και του ξηρού αέρα για κάθε κατηγορία μονάδας
                     
                  
                        3.2. Εκπομπές CO
                     
                     
                        Εκτιμώμενες εκπομπές μονοξειδίου του άνθρακα, εκφρασμένες ως η συνολική ποσότητα σε τόνους ανά ημερολογιακό έτος που εκλύουν οι μονάδες για κάθε κατηγορία μονάδας
                     
                  
                        3.3. Εισροή ενέργειας
                     
                     
                        Εκτιμώμενο συνολικό καύσιμο που χρησιμοποιούν οι μονάδες εκφραζόμενο σε Tera Joule ανά έτος για κάθε κατηγορία μονάδας
                     
                  
                        3.4. Συγκεντρωτικά στοιχεία συνολικής δυναμικότητας
                     
                     
                        Εκτιμώμενη συνολική εγκατεστημένη δυναμικότητα εκφραζόμενη ως το άθροισμα της ονομαστικής θερμικής ισχύος όλων των μονάδων για κάθε κατηγορία μονάδας
                     
                  
               (1)  Παράδειγμα κατηγορίας: Νέοι λέβητες ισχύος άνω των 5 MWth και μικρότερης ή ίσης με 20 MWth όπου γίνεται καύση υγρών καυσίμων άλλων από το πετρέλαιο εσωτερικής καύσης.
            
               (2)  Για νέες μεσαίου μεγέθους μονάδες καύσης, μπορεί να χρησιμοποιηθεί η συνολική ονομαστική θερμική ισχύς.
            
               (3)  Κατά προτίμηση 2019. Εάν αυτό δεν είναι δυνατόν, 2018.